  Виталий Пронин Татарстанысь удмуртъёслэн национально-культурной автономизы туэ 2-тӥ арзэ ни ортчытӥз «Мудорвай» вожвылъяськон. Кылем арын конкурсэ 315 пинал пыриськиз вал ке, туэ - 829! «Мудорвайын» мылысь-кыдысь удмурт кылын кырӟазы-эктӥзы, кылбур веразы, калык выжыкылъёсъя суред лэсьтӥзы ӟуч но бигер пиналъёс.«Мудорвай» конкурс сӥземын удмурт кылэз азинтонлы. Вожвылъяськонэ пыриськизы нылпи садъёсы но покчи классъёсы ветлӥсь нылпиос. Конкурслэн валтӥсь малпанэз - удмурт культураен тодматон, калыкъёсты огазеян - быдэсмиз, угось удмуртъёс сяна, «Мудорвайын» мылысь-кыдысь удмурт кылын кырӟазы-эктӥзы, кылбур веразы, калык выжыкылъёсъя суред лэсьтӥзы ӟуч но бигер пиналъёс.Конкурс нимаз-нимаз радъяськиз Татарстанысь 5 ёросъёсын: Бавлы, Балтач, Кукмор, Агрыз но Менделеевск. Коньдонэн юрттӥз та элькунысь удмуртъёслэн автономиенызы кивалтӥсь, ужбергатӥсь Андрей  Герасимов. Конкурс нимаз-нимаз радъяськиз Татарстанысь 5 ёросъёсын: Бавлы, Балтач, Кукмор, Агрыз но Менделеевск.Нылпиос медаз жаде шуыса, Агрыз ёросысь Варклед-Бӧдья гуртын, кылсярысь, пиналъёсын шудӥзы бадӟым классын дышетскисьёс, Лӧпшо Педунь, Алдар агай, Пеппи Длинныйчулок но Незнайка кариськыса.- Бадӟым тау калыкмес гажамды понна, - шуиз Татарстанысь удмуртъёслэн автономизылэн исполнительной директорез Марина Иванова конкурсэ люкаськемъёслы. - Шумпотоно, сомында выжы калыкъёс ӵош люкасько ке. Асьмелэн Россиын ваньмыз умой луоз шуыса оскон кужмоя.Любовь Михайлова  